stanford-oval/wikipedia huggingface dataset:
פרסום
שיטות פרסום > חשיבות ארץ הייצור

יש ארצות שהמוצרים שלהן נחשבים איכותיים (יפן למשל) ויש שיש להן שם של יצרניות באיכות נמוכה (סין למשל). רוב הייצור נעשה בארצות עם מוניטין גרוע, אבל המפרסמים מסתירים עובדה זו, על ידי הבלטת ארץ המוצא היוקרתית.
שיטות פרסום > מבצעים

כדי לגרום לאנשים לרכוש מיידית חפצים שאינם נחוצים להם נוהגים המפרסמים לקיים מבצעים: הורדות מחירים, פרסום אגרסיבי בכלי התקשורת, הבטחות כגון "קנה אחד קבל אחד במתנה", פרישת תשלומים וכדומה. כך הלקוח מתפתה נוכח הסחיטה הרגשית.
שיטות פרסום > מכירה באמצעות סוכני מכירות

סוכני מכירות מיומנים מפגינים אמפתיה, אכפתיות ומומחיות וכך פונים ללקוחות ומשכנעים אותם לרכוש מוצר מסוים שהוא יקר ממה שתכננו או בכמויות גדולות מהנחוץ.
שיטות פרסום > היצג

מפרסמים למדו שאופן ההצגה של מרכולתם קובע יותר מהתוכן המילולי. למשל: הביטוי "עד גמר המלאי" מייצר תחושה של בהילות, כדי שלא ייגמר. דוגמה נוספת: ציון מספר הקלוריות ל-100 גרם על אריזה המכילה 150 גרם. שיטה זו של דיווח אמת מתוך כוונה להטעות נקראת היצג.
שיטות פרסום > פרסום סמוי

מפרסמים מנצלים תוכניות טלוויזיה וסרטים כדי להחדיר בהם את המסרים שלהם, באופן גלוי או סמוי. למשל: הם משלמים למפיקים כדי שישלבו בסרטיהם את המוצרים שלהם באופן בולט. דוגמה ישראלית: בעבר צבעי האולפן של התוכנית כוכב נולד היו צבעיה של חברת סלקום, לצורך "הרבה רייטינג וכסף".
שיטות פרסום > טִיזֶר (גַּרְיָן) ועוד אמצעי לחץ

לעיתים מופיעה הפרסומת לפני שהמוצר מוכנס לשוק, כדי ליצור עניין ולעודד דרישה. יש שנרשם על גבי מוצר נסיוני "מהדורה מוגבלת", כדי לבדוק את נכונות השוק לקלוט אותו. טִיזֶר גַּרְיָן הוא מודעת פרסומת חלקית, שמעודדת לרכוש, כשלא ברור במה מדובר. כל אלה אמורים לעורר עניין וליצור עודפי ביקוש.
שיטות פרסום > שיתוף פעולה בין יצרנים שונים

יש יתרון שיווקי כאשר שני יצרנים משתפים פעולה לצורך שיווק. פעולה זו נקראת איחוד מותגים. למשל דיאט קולה הוא תוצאה של שיתוף פעולה בין חברת קוקה-קולה לחברת נוטרסוויט
שיטות פרסום > צחוק ופחד בפרסום

במקרים מסוימים שימוש בהומור ובהפחדה נחשב אמצעי פרסום טוב.
שיטות פרסום > מועדון לקוחות

באמצעות כרטיסי מועדון לקוחות יוצרות החברות מאגרי מידע שמאפשרים להם לבלוש אחרי הקונים. גם השימוש בפייסבוק חושף את המשתמשים לעיניהם הבולשות של המפרסמים.
שיטות פרסום > שימוש בלועזית

מותגים בעלי שמות לועזיים יוצרים רושם על הקונים. דוגמה ישראלית לכך היא מותג המשקפיים "קרולינה למקה ברלין" שמייצר רושם שהוא גרמני, אך משרדיו בישראל והוא מיוצר בסין.
שיטות פרסום > חוויה חושית

כל החושים משתתפים בהחלטה לבצע רכישה. לכן המפרסמים מקפידים לייצר סביבת קנייה נעימה לחיך, לעיניים, לאוזניים, לאף ולמגע.
הפרסומת והחברה

בהיותה של הפרסומת פעולה המבקשת ליצור שינוי מכוון בנמען (שימור או שינוי מודעות, רגשות, עמדות והתנהגות) ומוצר תרבות שהחשיפה אליו הולכת וגוברת, קיים דיון ער בקשר שבין פרסום לחברה ובשאלה האם וכיצד פרסום מזיק או מועיל לחברה.
אחת הטענות כנגד פרסומות היא שפרסומת אינה מציגה את המציאות כפי שהיא, אלא מעצם טבעה ומטרותיה מקדמת מציאות שאליה צריך לשאוף המתאפיינת ב"ריאליזם קפיטליסטי". על פי גישה זו הפרסומת מציגה בפנינו תמונה מעוותת. מנקודת המבט של גישה זו, חזרתיות הפרסומת, מטרתה לשכנע. התמקצעות השיווק והעוצמה הכלכלית העומדת מאחורי תעשיית הפרסום יוצרים מצב בו הפרסומת היא מוצר תרבותי רב השפעה. מלבד עידוד הצופה לשנות את כוונות הצריכה שלו כלפי המוצר, מאפייני הפרסומת אורגים לתוכה למידה אידאולוגית של ערכים. לדוגמה, הפרסומת המסחרית עושה שימוש בסטריאוטיפים חברתיים וסמלים רבי עוצמה כדי להקל על הנמען להבינה. בעקבות אופיו הפשטני של הטקסט, עשויה הפרסומת לטפח ולקדם ערכים כגון סקסיזם, גזענות ואף להשחית סמלים פוליטיים ודתיים של החברה.
הבטים משפטיים בפרסום

יש לוודא שהפרסום אינו מהווה הטעיה ובהתאם לחוק הגנת הצרכן.
ראו גם

תקשורת שיווקית
משרד פרסום
מסע פרסום
רשת פרסום
סרט תדמית
מותג
סרטון פרסומת
תשדיר פרסומת
תוכנת פרסום
אמינות
הטעיה
לקריאה נוספת

דייוויד אוגילבי, הפרסום על פי אוגילבי, הוצאת אורבך, 1988.
הערות שוליים

↑  מילון אבן שושן,מהדורה מורחבת ומעודכנת, תשמ"ה, C1988
↑  ג'ורג' אקרלוף & רוברט שילר, Phishing for Phools : The Economics of Manipulation and Deception, Princeton University Press, 2015, p. 45
↑  קוטלר, פ. והורניק, י. ניהול השיווק – המהדורה הישראלית. האוניברסיטה הפתוחה, מהדורה תשיעית מעודכנת, 2002, כרך ב' ע' 665
↑  עומר כביר, כך ייראה עולם הפרסום הדיגיטלי לאחר המגפה, באתר כלכליסט, 22 במרץ 2021
↑  רם הרשטין: "עובדים עליכם בעיניים! מטר, 2013, עמוד 13
↑  רם הרשטין 'עובדים עליכם בעיניים!, מטר, 2013, ע' 17
↑  רם הרשטין 'עובדים עליכם בעיניים!, מטר, 2013, ע' 25
↑  רם הרשטין 'עובדים עליכם בעיניים!, מטר, 2013, ע' 31
↑  רם הרשטין 'עובדים עליכם בעיניים!, מטר, 2013, ע' 38
↑  רם הרשטין 'עובדים עליכם בעיניים!, מטר, 2013, ע' 44
↑  רם הרשטין 'עובדים עליכם בעיניים!, מטר, 2013, ע' 50
↑  רם הרשטין 'עובדים עליכם בעיניים!, מטר, 2013, ע' 56
↑  רם הרשטין 'עובדים עליכם בעיניים!, מטר, 2013, ע' 61
↑  רם הרשטין 'עובדים עליכם בעיניים!, מטר, 2013, ע' 83
↑  רם הרשטין 'עובדים עליכם בעיניים!, מטר, 2013, ע' 91
↑  בשבילי הכוכב זה כבר לא אתה, באתר ‏מאקו‏, 7 בינואר 2009
↑  רם הרשטין 'עובדים עליכם בעיניים!, מטר, 2013, ע' 98
↑  רם הרשטין 'עובדים עליכם בעיניים!, מטר, 2013, ע' 104
↑  רם הרשטין 'עובדים עליכם בעיניים!, מטר, 2013, ע' 110
↑   האם צמח הסטיביה יהיה הממתיק של העתיד, באתר הארץ, 22 בינואר 2014
↑  רם הרשטין 'עובדים עליכם בעיניים!, מטר, 2013, ע' 113
↑  רם הרשטין 'עובדים עליכם בעיניים!, מטר, 2013, ע' 122
↑  חדשות 2, ‏הסודות של קרולינה למקה, באתר ‏מאקו‏, 14 בינואר 2014
↑  רם הרשטין 'עובדים עליכם בעיניים!, מטר, 2013, ע' 129
↑  רם הרשטין 'עובדים עליכם בעיניים!, מטר, 2013, ע' 147
↑  Gerard J. Tellis & Tim Ambler, The SAGE handbook of advertising, Sage, 2007
↑  Michael Schudson, Advertising as capitalist realism, Advertising & Society Review, 2000
1 2  Richard W. Pollay & Katherine Gallagher, Advertising and cultural values: Reflections in the distorted mirror, International Journal of Advertising (4)9, 1990, עמ' 359–372
| --- | --- |
בקרת זהויות :  NLI: 987007292809405171  BnF: cb13318427c (data)  GND: 4065541-6  HDS: 014058  LCCN: sh85001086  NARA: 10638792  NDL: 00566302  NKC: ph116035 
מגף שעל העקב שלו כתוב אוסטרליה, אבל ארץ הייצור שמצוינת בפתקה היא סין. אוסטרליה נחשבת ארץ יוקרתית ולכן היא מובלטת במקום גלוי, אף על פי שהמגף מתוצרת סין.
האגן דאז: גלידה המיוצרת בארצות הברית בעלת שם שמתחזה להיות שוודי. הצליל הזר והאיות המוזר מעניקים למוצר הילה ויוקרה.
הקונים מתפתים להאמין שהאופנוע שלהם חזק במיוחד, אבל למעשה רעש המנוע של הרלי-דייווידסון הוגבר במיוחד רק כדי להאיץ את המכירות.
Obviously 5 Believers

"Obviously 5 Believers" (ידוע גם כ-"Obviously Five Believers") הוא שיר של זמר-יוצר האמריקאי בוב דילן, מתוך אלבום האולפן השביעי שלו, Blonde on Blonde, ויצא כבי-סייד לסינגל של "Just Like a Woman" עבור מהדורות באמריקה ובכמה מדינות אחרות. השיר נכתב על ידי דילן והופק על ידי בוב ג'ונסטון. השיר הוקלט באולפני קולומביה מיוזיק רואו בשעות הבוקר המוקדמות של סשן בין ה-9 ל-10 במרץ 1966. ארבעה טייקים הוקלטו, אם כי השניים הראשונים לא היו שלמים. השיר התפרש כשיר בלוז על בדידות, כאשר המבקרים ציינו קווי דמיון במלודיה ובמבנה לשיר "Chauffeur Blues" של ממפיס מיני. השירה של דילן והמוזיקה של הלהקה בשיר זכו שניהם לשבחי הביקורת, אם כי השיר נחשב חסר משמעות על ידי כמה פרשנים.
בשנת 2010, השיר נכלל באלבום The Original Mono Recordings. הטייק השלישי נכלל במהדורת הדלוקס של The Bootleg Series Vol. 12: The Cutting Edge 1965–1966, וכל ארבעת הטייקים נכללו במהדורת האספנים של אלבום זה. דילן ביצע לראשונה את "Obvious 5 Believers" בהופעה חיה בפאלם דזרט, קליפורניה ב-15 במאי 1995. בסך הכל, הוא ניגן את השיר בהופעות חיות 40 פעמים, שהפעם האחרונה הייתה בשנת 1997.
רקע והקלטה

באוקטובר 1965 החל בוב דילן להקליט הקלטות לאלבום האולפן השביעי שלו בניו יורק. אלבומו השישי, Highway 61 Revisited, יצא לאור ב-30 באוגוסט של אותה שנה. בסשנים באוקטובר השתתפו חברי להקת ה-Hawks (שנודעה מאוחר יותר בשם "הבנד"), שדילן יצא איתם לסיבוב הופעות לאחר הופעתו בפסטיבל הפולק של ניופורט ביולי. עם זאת, לאחר מספר סשנים, דילן קיבל את הצעתו של המפיק שלו בוב ג'ונסטון להעביר את ההקלטות לנאשוויל. המוזיקאים מהסשנים בניו יורק הצטרפו להקלטות בנאשוויל: אל קופר ורובי רוברטסון מה-Hawks. ג'ונסטון אסף נגני סשן מובילים כדי לנגן בהקלטות.
"Obvious 5 Believers" הוקלט בשעות הבוקר המוקדמות של סשן נאשוויל ב-9–10 במרץ 1966 תחת שם העבודה "Black Dog Blues". ההיסטוריון שון וילנץ, מחבר הספר "Bob Dylan in America", מרגיש שהשיר מונע על ידי הגיטרה של רוברטסון, המפוחית של צ'ארלי מקוי והתיפוף של קנת בוטריי. דילן שר וניגן בגיטרה, בליווי קופר (אורגן), ויין מוס (גיטרה חשמלית), הרגוס "פיג" רובינס (פסנתר) והנרי סטרז'לצקי (גיטרה בס חשמלית). לאחר ניסיון הקלטה ראשון, דילן התלונן בפני הלהקה כי השיר היה "קל מאוד" וכי הוא לא רוצה לבזבז עליו זמן רב. הוקלטו ארבעה טייקים. הטייק הרביעי שימש כרצועה החמישית בצד השלישי של Blonde on Blonde, ויצא כבי-סייד לסינגל של "Just Like a Woman" שיצא באמריקה ובמדינות אחרות. בשנת 2010 נכלל השיר באלבום The Original Mono Recordings. נכלל במהדורת הדלוקס של The Bootleg Series Vol. 12: The Cutting Edge 1965–1966 וכל ארבעת הטייקים נכללו במהדורת האספנים של אלבום זה.
משתתפים

הקרדיטים לקוחים מתוך הספר That Thin, Wild Mercury Sound: Dylan, Nashville, and the Making of Blonde on Blonde.
מוזיקאים
בוב דילן - שירה, גיטרה
צ'ארלי מקוי - מפוחית
רובי רוברטסון - גיטרה חשמלית
ויין מוס - גיטרה חשמלית
אל קופר - אורגן
הרגוס "פיג" רובינס - פסנתר
הנרי סטרז'לצקי - גיטרה בס חשמלית
קנת בוטריי - תופים
טכני
בוב ג'ונסטון - הפקה
הערות שוליים

↑  Daryl Sanders, That Thin, Wild Mercury Sound: Dylan, Nashville, and the Making of Blonde on Blonde, 1st ed, Chicago: Chicago Review Press, 2018, עמ' 99, ISBN 978-1-61373-550-3
↑  Margotin, Philippe; Guesdon, Jean-Michel, Bob Dylan All the Songs: The Story Behind Every Track, 2022, עמ' 238, ISBN 978-0-7624-7573-5
↑  Oliver Trager, Keys to the rain: the definitive Bob Dylan encyclopedia, 1 print, New York: Billboard Books, 2004, עמ' 462, ISBN 978-0-8230-7974-2
↑  Margotin, Philippe; Guesdon, Jean-Michel, Bob Dylan All the Songs: The Story Behind Every Track, 2022, עמ' 212, ISBN 978-0-7624-7573-5
↑  Margotin, Philippe; Guesdon, Jean-Michel, Bob Dylan All the Songs: The Story Behind Every Track, 2022, עמ' 183, ISBN 978-0-7624-7573-5
↑  Wilentz, Sean, Bob Dylan in America, 2010, עמ' 1756, ISBN 978-1-4070-7411-5
↑  Farrer, Martin (2022-05-30). "Ronnie Hawkins, rock'n'roll legend who mentored The Band, dies aged 87". The Guardian (באנגלית בריטית). ISSN 0261-3077. נבדק ב-2024-12-19.
↑  Heylin, Clinton, Dylan: Behind Closed Doors – the Recording Sessions (1960–1994), 1995, עמ' 45–46, ISBN 978-0-14-025749-6
↑  Heylin, Clinton, The Double Life of Bob Dylan, כרך 1 1941-1966, 2021, עמ' 388, ISBN 978-1-84792-588-6
↑  Heylin, Clinton, The Double Life of Bob Dylan, כרך 1 1941-1966, 2021, עמ' 388–392, ISBN 978-1-84792-588-6
↑  Wilentz, Sean, Bob Dylan in America, 2010, עמ' 1867–1884, ISBN 978-1-4070-7411-5
1 2 3  Wilentz, Sean, Bob Dylan in America, 2010, עמ' 2013
↑  Gill, Andy, Bob Dylan: the Stories Behind the Songs 1962-1969, 2011, עמ' 150–151, ISBN 978-1-84732-759-8
1 2  Clinton Heylin, Clinton Heylin, Revolution in the Air - the Songs of Bob Dylan Vol.1 1957-73, London: Constable, 2010, עמ' 379–380, ISBN 978-1-84901-296-6
↑  Daryl Sanders, That Thin, Wild Mercury Sound: Dylan, Nashville, and the Making of Blonde on Blonde, Chicago: Chicago Review Press, 2018, עמ' 279, ISBN 978-1-61373-550-3
↑  Nogowski, John, Bob Dylan: A Descriptive, Critical Discography and Filmography, 1961-2022, 2022, עמ' 61, ISBN 978-1-4766-4362-5
↑  1966 Just Like A Woman, www.searchingforagem.com
↑  Obviously Five Believers | The Official Bob Dylan Site, www.bobdylan.com
↑  The Bootleg Series, Vol. 12: The Cutting Edge 1965 – 1966 Deluxe Edition | The Official Bob Dylan Site, www.bobdylan.com
↑  Bob Dylan The Cutting Edge 1965 – 1966: The Bootleg Series Vol.12: Collector’s Edition | The Official Bob Dylan Site, web.archive.org, ‏2016-03-06
↑  Daryl Sanders, That Thin, Wild Mercury Sound: Dylan, Nashville, and the Making of Blonde on Blonde, Chicago: Chicago Review Press, 2018, עמ' 276, 279, ISBN 978-1-61373-550-3
| --- | --- |
בקרת זהויות :  MusicBrainz work: e6483a08-d5bd-4437-8a57-52790f73b147
רשתות טלוויזיה בארצות הברית

חמשת סמלי רשתות השידור המסחריים הגדולים של ארצות הברית בשפה האנגלית
בארצות הברית פועלות כ-100 רשתות טלוויזיה ארציות, בהן שבע רשתות עיקריות. רוב הרשתות הן רשתות טלוויזיה מסחרית, חלקן מיועדות לשידורי דת, חלקן ערוצי קניות וחלקן מיועדות לדוברי ספרדית. בנוסף קיימים מאות ערוצים נוספים המשודרים בכבלים ובלוויין.
שתי הרשתות הראשונות, NBC ו-CBS, נוסדו כרשתות רדיו בשנות ה-20 והחלו לפתח שידורי טלוויזיה בשנות ה-40. רשת ABC נוסדה בשנת 1943, לאחר שממשלת ארצות הברית קבעה שרשת NBC פעלה כמונופול. שלוש הרשתות החלו לפעול כרשתות טלוויזיה יחד עם DuMont, ולאחר שזו הפסיקה את שידוריה ב-1956 הן נחשבו לרשתות הטלוויזיה העיקריות בארצות הברית עד לתחילת שנות ה-90. הרשת הראשונה שהצליחה להתחרות בהן בהצלחה היא רשת FOX, שנוסדה בשנת 1986. הרשת הציבורית NET נוסדה בשנת 1952, והוחלפה ברשת PBS בשנת 1969.
רשתות UPN ו-The WB שנוסדו בשנות ה-90 התמזגו לרשת אחת בשם The CW, בבעלות משותפת של חברת CBS וטיים וורנר, בספטמבר 2006.
רשתות הכבלים והלוויין הראשונות ששידרו תוכן מקורי קמו בשנות ה-70. רשתות בידור כלליות כגון HBO, Showtime ו-USA ורשתות ספציפיות כמו MTV (מוזיקה), CNN (חדשות), ניקולודאון (ילדים) ו-ESPN (ספורט).
רשתות עיקריות

| 0 | 1 | 2 | 3 | 4 | 5 |
| --- | --- | --- | --- | --- | --- |
| רשת | שנת הקמה | אחוז משקי בית זמינים בארצות הברית | מספר משקי בית זמינים | סוג | בעלים |
| NBC | 1939 | 97% | כ-114.8 מיליון | מסחרית | חברת Comcast |
| CBS | 1941 | 97% | כ-114.8 מיליון | מסחרית | CBS Corporation |
| ABC | 1948 | 97% | כ-114.8 מיליון | מסחרית | חברת וולט דיסני |
| FOX | 1986 | 97% | כ-114.8 מיליון | מסחרית | חברת ניוז קורפ |
| The CW | 2006 | 97% | כ-114.8 מיליון | מסחרית | CBS Corporation וחברת טיים וורנר |
| PBS | 1969 | 96% | כ-113.6 מיליון | ציבורית | מלכ"ר |
| Univision | 1987 | 49% | כ-94.1 מיליון | מסחרית, ספרדית | Univision Communications |
רשתות כבלים ולווין

| 0 | 1 | 2 | 3 | 4 |
| --- | --- | --- | --- | --- |
| רשת | שנת הקמה | מספר משקי בית זמינים | סוג | בעלים |
| TBS | 1967 | כ-91.6 מיליון | בידור | וורנר מדיה |
| HBO | 1972 | כ-38.7 מיליון | בידור | וורנר מדיה |
| שואוטיים | 1976 | - | בידור | CBS Corporation |
| USA | 1977 | כ-91.4 מיליון | בידור | חברת Comcast |
| Freeform | 1977 | כ-89.1 מיליון | בידור | חברת וולט דיסני |
| ניקולודאון | 1977 | כ-89.1 מיליון | ילדים | חברת ויאקום |
| ESPN | 1979 | כ-87.4 מיליון | ספורט | חברת וולט דיסני (80%), סוכנות הידיעות הרסט (20%) |
| BET | 1980 | כ-83.8 מיליון | בידור | חברת ויאקום |
| בראבו | 1980 | כ-87.2 מיליון | בידור | חברת קומקאסט |
| CNN | 1980 | כ-91.5 מיליון | חדשות | וורנר מדיה |
| MTV | 1981 | כ-87.5 מיליון | מוזיקה | חברת ויאקום |
| Pop | 1981 | כ-72.8 מיליון | בידור | חברת ויאקום |
| Paramount Network | 1983 | כ-83.4 מיליון | בידור | חברת ויאקום |
| ערוץ דיסני | 1983 | כ-91.3 מיליון | ילדים | חברת וולט דיסני |
| LIfetime | 1984 | כ-90.2 מיליון | סרטים | חברת וולט דיסני (50%), סוכנות הידיעות הרסט (50%) |
| AMC | 1984 | כ-90.5 מיליון | בידור | AMC Networks |
| ערוץ דיסקברי | 1985 | כ-91.3 מיליון | מדע וטבע | Discovery Communications, Inc |
| VH1 | 1985 | כ-87.5 מיליון | מוזיקה | חברת ויאקום |
| ערוץ E! | 1987 | כ-89.4 מיליון | בידור | חברת ויאקום |
| Travel Channel | 1987 | כ-84.2 מיילון | בידור | חברת קומקאסט |
| TNT | 1988 | כ-90.3 מיליון | בידור | וורנר מדיה |
| CNBC | 1989 | כ-87.9 מיליון | חדשות, כלכלה | חברת ג'נרל אלקטריק |
| קומדי סנטרל | 1991 | כ-89.5 מיליון | קומדיה | חברת ויאקום |
| Syfy | 1992 | כ-89.7 מיליון | מדע-בדיוני | חברת קומקאסט |
| Cartoon Network ‏/ Adult Swim | 1992 (CN) 2001 (AS) | כ-90.7 מיליון | ילדים, קומדיה | וורנר מדיה |
| FX Networks | 1994 | כ-90 מיליון | בידור | חברת וולט דיסני |
| Turner Classic Movies | 1994 |  | סרטים | וורנר מדיה |
| Starz | 1994 |  | בידור | ליונס גייט אנטרטיינמנט |
| MSNBC | 1996 | כ-85.3 מיליון | חדשות | חברת Comcast |
| פוקס ניוז | 1996 | כ-89.4 מיליון | חדשות | חברת ניוז קורפ |
| Ion Television | 1998 | כ-85.2 מיליון | בידור | E. W. Scripps Company |
| דיסני XD | 1998 | כ-74.7 מיליון | ילדים | חברת וולט דיסני |
| הולמרק | 2001 | כ-101 מיליון | סרטים | Hallmark Cards |
| ערוץ נשיונל ג'יאוגרפיק | 2001 | כ-89.3 מיליון | מדע וטבע | חברת וולט דיסני (73%), נשיונל ג'יאוגרפיק (27%) |
| Epix | 2009 |  | בידור | מטרו גולדווין מאייר |
ראו גם

רשתות טלוויזיה ברוסיה
Greatest Hits (אלבום של שאניה טוויין)

Greatest Hits (בעברית: אוסף הלהיטים) הוא אלבום הלהיטים הראשון של הזמרת-יוצרת הקנדית שאניה טוויין. אלבום הלהיטים יצא לאור ב-8 בנובמבר 2004, על ידי חברת התקליטים מרקורי נאשוויל רקורדס. מתוך אלבום הלהיטים יצאו שלושה סינגלים.
עם יציאתו נכנס אלבום הלהיטים אל המקום השני במצעד הבילבורד 200.
רקע

אלבום הלהיטים מכיל בתוכו אוסף של שירים משלושת אלבומיה האחרונים של טוויין, בתוספת שלושה שירים חדשים: "Party for Two" אשר הגיע לעשירייה הפותחת במצעד שירי הקאנטרי האמריקאי, בבריטניה ובגרמניה. שני השירים הנוספים הם: "Don't!" ו-"I Ain't No Quitter".
כמה שנים לאחר צאתו, עלה אלבום הלהיטים לרשת הזרמת המדיה ספוטיפיי.
הצלחה מסחרית

למרות שמדובר באלבום להיטים, הוא הפך לאלבום הקאנטרי הנמכר ביותר בשנת 2005 בארצות הברית. נכון להיום מכירותיו עומדות על כ-4.4 מיליון עותקים בארצות הברית (מעמד פלטינה מרובעת), 900 אלף עותקים בבריטניה (מעמד פלטינה משולשת), כ-750 אלף עותקים בקנדה (מעמד פלטינה משושת), 210 אלף עותקים באוסטרליה (מעמד פלטינה משולשת), 50 אלף עותקים בברזיל (מעמד זהב), ומיליון עותקים באירופה.
האלבום הגיע בבכורה למקום השני בארצות הברית, ולמקום הראשון במצעד אלבומי הקאנטרי האמריקאי, ומכר 530 אלף עותקים בשבוע הראשון ליציאתו. האלבום נשאר במקום הראשון של אלבומי הקאנטרי במשך 11 שבועות לא רצופים.
מיקומי שיא

|   ‏‏‏  מצעדי סוף שנה (2006)> מדינה |   ‏‏‏  מצעדי סוף שנה (2006)> מצעד |   ‏‏‏  מצעדי סוף שנה (2006)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי הקאנטרי | 49 |
|   ‏‏‏  מצעדים ודירוגים (2004–2005)> מדינה |   ‏‏‏  מצעדים ודירוגים (2004–2005)> מצעד |   ‏‏‏  מצעדים ודירוגים (2004–2005)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 3 |
|  אוסטרליה | מצעד האלבומים האוסטרלי | 10 |
|  אירופה | מצעד האלבומים האירופאי | 4 |
|  אירלנד | מצעד האלבומים האירי | 6 |
|  ארצות הברית | בילבורד 200 | 2 |
|  ארצות הברית | מצעד אלבומי הקאנטרי | 1 |
|  גרמניה | GfK – טופ 100 | 3 |
|  דנמרק | היטליסטן | 14 |
|  הולנד | מצעד 100 האלבומים ההולנדיים | 14 |
|  הונגריה | Mahasz | 24 |
|  הממלכה המאוחדת | מצעד האלבומים הבריטי | 6 |
|  הממלכה המאוחדת | מצעד אלבומי הקאנטרי | 1 |
|  ולוניה | אולטראטופ 40 | 26 |
|  יפן | אוריקון | 33 |
|  נורווגיה | VG-lista | 14 |
|  ניו זילנד | המצעד הניו זילנדי הרשמי | 10 |
|  ספרד | PROMUSICAE | 26 |
|  פורטוגל | מצעד האלבומים הפורטוגזי (AFP) | 16 |
|  פלנדריה | אולטראטופ 50 | 18 |
|  צרפת | SNEP | 6 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 14 |
|  שווייץ | המצעד השווייצרי | 4 |
|   ‏‏‏  מצעדי סוף שנה (2004)> מדינה |   ‏‏‏  מצעדי סוף שנה (2004)> מצעד |   ‏‏‏  מצעדי סוף שנה (2004)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 63 |
|  אוסטרליה | מצעד האלבומים האוסטרלי | 92 |
|  ארצות הברית | בילבורד 200 | - |
|  ארצות הברית | מצעד אלבומי הקאנטרי | 21 |
|  דנמרק | היטליסטן | 59 |
|  הונגריה | Mahasz | 91 |
|  הממלכה המאוחדת | מצעד האלבומים הבריטי | 28 |
|  שוודיה | סוורייטופליסטן | 88 |
|  שווייץ | המצעד השווייצרי | 46 |
|   ‏‏‏  מצעדי סוף שנה (2005)> מדינה |   ‏‏‏  מצעדי סוף שנה (2005)> מצעד |   ‏‏‏  מצעדי סוף שנה (2005)> מיקום שיא |
| --- | --- | --- |
|  ארצות הברית | בילבורד 200 | 9 |
|  ארצות הברית | מצעד אלבומי הקאנטרי | 1 |
|  גרמניה | GfK – טופ 100 | 99 |
|  הממלכה המאוחדת | מצעד האלבומים הבריטי | 167 |
|  שווייץ | המצעד השווייצרי | 56 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי הקאנטרי | 71 |
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | זהב | 15,000 |
| אוסטרליה (ARIA) | פלטינה 3× | 210,000 |
| אירלנד (IRMA) | פלטינה 3× | 45,000 |
| ארצות הברית (RIAA) | פלטינה 4× | 4,446,200 |
| ברזיל (Pro-Música Brasil) | זהב | 50,000 |
| בריטניה (BPI) | פלטינה 3× | 900,000 |
| דנמרק (IFPI Denmark) | זהב | 20,000 |
| ניו זילנד (RMNZ) | פלטינה | 15,000 |
| קנדה (Music Canada) | פלטינה 6× | 755,484 |
| שווייץ (IFPI Switzerland) | פלטינה | 40,000 |
סיכום
| אירופה (IFPI) | פלטינה | 1,000,000 |
Fathers & Sons

Fathers & Sons (בעברית: "אבות ובנים") הוא אלבום האולפן החמישי של זמר הקאנטרי האמריקאי לוק קומבס, שיצא ב-14 ביוני 2024 דרך קולומביה נאשוויל וסבן רידג'ס רקורדס. קדם לו השיר "The Man He Sees in Me". האלבום הופק על ידי קומבס, צ'יפ מתיוס וג'ונתן סינגלטון (אנ'). האלבום מקודם כחלק מסיבוב ההופעות של קומבס, "Growin' Up and Gettin' Old Tour".
רקע

קומבס השמיע לראשונה את השיר "Take Me Out to the Ballgame" באפריל 2024, במהלך שני המופעים שלו במילווקי, ויסקונסין. הוא הכריז לראשונה על האלבום ב-6 ביוני 2024, וכן הוציא את הסינגל המוביל "The Man He Sees in Me".
ביקורות

פייפר וסטרום מ-"Riff Magazine" תיאר את האלבום כ"שיר הלל נוקב לאבהות חדשה" ואת השירים שלו "איטיים ומכוונים, ובראשם גיטרה אקוסטית ופסנתר, כשהדגש ברור על כתיבת השירים", וסיכמה שהוא "אישי ואותנטי" ו"יפהפה".
הפצה וקידום

Fathers & Sons יצא ב-14 ביוני 2024 על ידי קולומביה נאשוויל וסבן רידג'ס רקורדס. הסינגל המוביל של האלבום "The Man He Sees in Me" יצא ב-6 ביוני 2024. שירים מהאלבום מבוצעים גם במסגרת סיבוב ההופעות של קומבס, "Growin' Up and Gettin' Old".
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס איגוד מוזיקת הקאנטרי | 20 בנובמבר 2024 | אלבום השנה | מועמדות |  |
רשימת רצועות

| מס' | שם | כותב(ים) | משך |
| --- | --- | --- | --- |
| 1. | Front Door Famous  | לוק קומבס, ניק קולומביה, בלייק דנסמור, נואה תומפסון ורוברט סניידר | 3:18 |
| 2. | In Case I Ain't Around  | לוק קומבס, ג'יימי דייוויס, ריי פולצ'ר, דן איסבל וריד איסבל | 3:30 |
| 3. | Huntin' by Yourself  | לוק קומבס, תומאס ארצ'ר, ריי פולצ'ר, אלכס פאלמר ומייקל טיילר | 3:59 |
| 4. | Little Country Boys  | לוק בריאן, בלייר דאלי ודאלאס דיווידסון | 3:15 |
| 5. | Whoever You Turn Out to Be  | רט אקינס ובן סטניס | 3:18 |
| 6. | Remember Him That Way  | לוק קומבס, ג'סי אלכסנדר, אריק דילן וג'ונתן סינגלטון | 3:56 |
| 7. | The Man He Sees in Me  | לוק קומבס וג'וש פיליפס | 2:45 |
| 8. | All I Ever Do Is Leave  | ג'סי אלכסנדר ,אנדרו דורף וג'ונתן סינגלטון | 3:21 |
| 9. | Plant a Seed  | לוק קומבס, ג'ף הייד, וויאט מקובין ורוברט סניידר | 3:14 |
| 10. | Ride Around Heaven  | לוק קומבס, קייסי ביטהרד, וויאט מקובין וג'רמי סטובר | 3:03 |
| 11. | My Old Man Was Right  | לוק קומבס ולורי מק'קנה | 3:15 |
| 12. | Take Me Out to the Ballgame  | לוק קומבס, ריי פולצ'ר ואדם ג'יימס | 3:16 |
| משך כולל: | משך כולל: | משך כולל: | 40:10 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 3 |
|  אירלנד | מצעד האלבומים האירי | 13 |
|  ארצות הברית | בילבורד 200 | 6 |
|  הממלכה המאוחדת | מצעד האלבומים הבריטי | 14 |
|  הממלכה המאוחדת | מצעד אלבומי הקאנטרי | 1 |
|  נורווגיה | VG-lista | 12 |
|  ניו זילנד | המצעד הניו זילנדי הרשמי | 5 |
|  סקוטלנד | מצעד האלבומים הסקוטי | 72 |
|  שוודיה | סוורייטופליסטן | 23 |
|  שווייץ | המצעד השווייצרי | 74 |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  ארצות הברית | מצעד אלבומי הקאנטרי | 45 |
הערות שוליים

1 2  Cantrell, LB (6 ביוני 2024). "Luke Combs To Release New Album On June 14". Music Row. נבדק ב-6 ביוני 2024. {{cite web}}:  (עזרה)
↑  Glenn Garner, CMA Awards: Morgan Wallen, Chris Stapleton Top Winners List, Deadline, ‏2024-11-21 (באנגלית אמריקאית)
↑  Year-end Charts – Top Country Albums, בילבורד, ‏2024
| --- | --- |
בקרת זהויות :  MusicBrainz release group: 287cb6a8-4c0c-441f-88f1-f93549436579
תמרה יובל-ג'ונס

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1945 חיפה, פלשתינה (א"י) 
 פטירה:  18 בדצמבר 2024 (בגיל 79 בערך) 
 מקום לימודים:  מוזיאון הילדות V&A  בית הספר הריאלי העברי בחיפה  מכון היצוא הישראלי 
 תקופת הפעילות:  מ-1968
 תחום יצירה:  עיצוב אופנה, הוראה
 
תמרה יוֹבֵל ג'ונס (1945 – 18 בדצמבר 2024) הייתה מעצבת אופנה, יוצרת ומרצה ישראלית. ג'ונס הייתה במשך מעל לשלושה עשורים דמות משפיעה בסטודיו של רוברטו קוואלי, וכן הייתה במשך 30 שנה מרצה בכירה במכללת שנקר, וכיהנה בין השנים 2013 עד 2017 כראש המחלקה לצורפות ואופנה בבצלאל. ג'ונס ידועה בשילוב תחומי אמנות שונים בעיצוב, ונטייתה אל האסתטיקה של תחילת המאה ה-20.